Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: egyben bizonyos körben kötelezettsége is —, hogy a jogalkotás során figyelembe vegye az emberek között ténylegesen meglévõ különbségeket” [61/1992. (XI. 20.) AB határozat, ABH 1992., 280., 282.]. A diszkrimináció vizsgálatának elõkérdése tehát, hogy az alapjoggal, illetõleg az alapjognak nem minõsülõ egyéb joggal kapcsolatban állított
Paragraph Index: 95

57. § (1) bekezdése a bírósági elbíráláshoz való alapvetõ jogot tartalmazza. Eszerint „a Magyar Köztársaságban a bíróság elõtt mindenki egyenlõ, és mindenkinek joga van ahhoz, hogy az ellene emelt bármely vádat, vagy valamely perben a jogait és kötelességeit a törvény által felállított független és pártatlan bíróság igazságos és nyilvános tárgyaláson bírálja el.” Az Alkotmány 57. § (1) bekezdése „az eljárási garanciákon túl, a bírósághoz fordulás jogát foglalja magában. Az alapvetõ jogból következõen az államra az a kötelezettség hárul, hogy — egyebek között — a polgári jogi jogok és kötelezettségek (a polgári joginak tekintett jogviták) elbírálására bírói utat biztosítson.” [59/1993. (XI. 29.) AB határozat, ABH 1993., 353., 355.] Az Alkotmánybíróság ezért elsõként azt vizsgálta, hogy a közjegyzõk ellen indítható fegyelmi eljárás olyan jogokat és kötelességeket érint-e, amelyeknek elbírálása bíróságra tartozik. A közjegyzõi szolgálat kinevezéssel jön létre, az állások számát jogszabály állapítja meg, a közjegyzõi állást pályázat útján kell betölteni. A közjegyzõk közhitelességgel felruházott személyek, akik nem csupán a hatáskörükbe utalt nemperes eljárásokban járnak el, hanem a feleknek jogi szolgáltatást is nyújtanak. A közjegyzõt tevékenységéért díj és költségtérítés illeti meg, amelyet a felek fizetnek meg, ennek szabályait jogszabály tartalmazza. A közjegyzõ foglalkozása olyan keresõ foglalkozás, amelyben a közjogi jelleg mellett a magánjogi elemek is dominálnak. A közjegyzõ tevékenységét a székhelyén lévõ irodában végzi, az irodát a közjegyzõ tartja fenn. A közjegyzõ a közjegyzõi irodában ügyviteli alkalmazottat foglalkoztat, akivel munkaszerzõdést köt. A közjegyzõ munkavégzésre irányuló megbízási szerzõdés alapján tartósan vagy esetenként megbízottat is foglalkoztathat. A közjegyzõ — a közjegyzõi mûködése körében — okozott kár megtérítéséért a Polgári

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes